Sel aastal aga võtsime programmi korralikumalt ette. Maandusime juba laupäeva lõunal Rakveres Aqva Spa's (väga šeff koht muide, soovitan). Eraldistart oli üllatusterohke, eriti finiššis oma  keskmist kiirust nähes - ainuke mõte oli WTF, siis veelkord WTF ja ka kolmandat korda WTF. 36km/h kopikatega - et nagu mis kuradi mõttes? Sõidu tegin enda arust korraliku. Tõsi küll ei pannud päris kõike välja (katsusin hoida pulssi alla 190, avg tuli 184, mis on minu kohta madal), aga aeg ja kiirus olid ikka korralik pettumus. Eesmärk loomulikult oli Paulile ära teha, aga sellest jäi sel korral veel mehiselt puudu (sain pähe üle minuti). Kiiruse osas saabus selgus hiljem protokolli vaadates - rada oligi lihtsalt  niivõrd raske ja aeglane, et midagi traagilist iseenesest siiski ei olnud. Protokollis oli koht tegelikult selline, mis võimetele enam-vähem vastas. Rahunesin veidi, kuigi väike okas siiski hinge jäi. Aega kaotasin kindlasti alla tulles laskumistel, kus ma hoo 2 korda pea-aeg maha pidurdasin. Vana hea põdejageen lõi jälle välja! Aga üldiselt tagantjärgi peaks sooritusele panema hindeks 3+.